**Presentació del Teatre L’Artesà del Prat de Llobregat**

**Dijous 28 de març a les 11 h, es presentarà en roda de premsa el Teatre L’Artesà del Prat de Llobregat (C/Centre, 33).**

L’Artesà obre les seves portes, adequat a totes les necessitats dels espectacles de teatre, dansa, música i circ del segle XXI. El teatre serà el node central del sistema d’Arts en Viu del Prat de Llobregat, una política pública pionera a Catalunya.

La presentació es farà en format d’esmorzar de mitjans i comptarà amb les intervencions dels codirectors de L’Artesà, Cristina Alonso i Cèsar Compte, els directors de Cultura i Urbanisme de l’Ajuntament del Prat, Rafa Milán i Fernando Domínguez, respectivament, i els arquitectes Manel Bosch i Joan Forgas (responsables del projecte arquitectònic de L’Artesà). Abans de les seves intervencions, els mitjans podran prendre imatges de les instal·lacions del teatre.

**SERVEI DE TRANSPORT PER ALS MITJANS QUE HO SOL·LICITIN**

S’oferirà servei de transport des de la Plaça d’Espanya de Barcelona fins al Teatre L’Artesà del Prat de Llobregat per als mitjans que ho desitgin i ho confirmin prèviament al Gabinet de Premsa i Comunicació de l’Ajuntament (al correu premsaicomunicacio@elprat.cat o al telèfon 93 379 00 50 ext. 5421). El vehicle sortirà a les 10.30 h des de la Plaça d’Espanya.

**El Prat de Llobregat, 14 de març de 2019**